CELEX: 62016CN0496
Language: el
Date: 2016-09-16 00:00:00
Title: Υπόθεση C-496/16: Αίτηση προδικαστικής αποφάσεως την οποία υπέβαλε το Hanseatisches Oberlandesgericht in Bremen (Γερμανία) στις 16 Σεπτεμβρίου 2016 — Ποινική δίκη κατά Pál Aranyosi

19.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 475/11
            
         Αίτηση προδικαστικής αποφάσεως την οποία υπέβαλε το Hanseatisches Oberlandesgericht in Bremen (Γερμανία) στις 16 Σεπτεμβρίου 2016 — Ποινική δίκη κατά Pál Aranyosi
   (Υπόθεση C-496/16)
   (2016/C 475/16)
   Γλώσσα διαδικασίας: η γερμανική
   
      Αιτούν δικαστήριο
   
   Hanseatisches Oberlandesgericht in Bremen
   
      Διάδικοι στην υπόθεση της κύριας δίκης
   
   Pál Aranyosi
   Έτερος διάδικος: Generalstaatsanwaltschaft Bremen
   
      Προδικαστικά ερωτήματα
   
   
               1)
            
            
               Έχουν το άρθρο 1, παράγραφος 3, και τα άρθρα 5 και 6, παράγραφος 1, της αποφάσεως-πλαίσιο 2002/584/ΔΕΥ (1) του Συμβουλίου, της 13ης Ιουνίου 2002, για το ευρωπαϊκό ένταλμα συλλήψεως και τις διαδικασίες μεταξύ των κρατών μελών την έννοια ότι, κατά τη λήψη αποφάσεως εκδόσεως κατηγορουμένου με σκοπό την ποινική δίωξη, το κράτος μέλος εκτελέσεως οφείλει να αποκλείσει τη συνδρομή πραγματικού κινδύνου απάνθρωπης ή εξευτελιστικής μεταχειρίσεως του κατηγορουμένου, κατά την έννοια του άρθρου 4 του Χάρτη των Θεμελιωδών Δικαιωμάτων της Ευρωπαϊκής Ένωσης, εξαιτίας των συνθηκών κρατήσεώς του οι οποίες επικρατούν μόνο στο πρώτο σωφρονιστικό κατάστημα στο οποίο ο κατηγορούμενος θα μεταχθεί μετά την παράδοσή του στο κράτος μέλος εκδόσεως του εντάλματος;
            
         
               2)
            
            
               Οφείλει το κράτος μέλος εκτελέσεως, κατά τη λήψη της αποφάσεώς του, να αποκλείσει και τη συνδρομή πραγματικού κινδύνου απάνθρωπης ή εξευτελιστικής μεταχειρίσεως του κατηγορουμένου εξαιτίας των συνθηκών κρατήσεώς του οι οποίες θα επικρατούν στην περίπτωση που εν συνεχεία καταδικαστεί να εκτίσει στερητικής της ελευθερίας ποινής;
            
         
               3)
            
            
               Οφείλει το κράτος μέλος εκτελέσεως να αποκλείσει τη συνδρομή τέτοιου κινδύνου για τον ενδιαφερόμενο και στην περίπτωση ενδεχόμενης μεταγωγής του σε άλλα σωφρονιστικά καταστήματα;
            
         
      (1)  ΕΕ L 190, σ. 1.